สอบถามหน่อยค่ะ ประจำเดือนรอบล่าสุดที่มา 16 ก.ค. ค่ะ จนตอนนี้ประจำเดือนยังไม่มา แล้วมีน้ำออกมาจากหัวนมนึดนึง ได้ซื้อที่ตรวจครรภ์มาตรวจแล้วขึ้นขีดเดียว ไม่ทราบว่าเราเป็นโรคอะไรมั้ยคะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น แนะนำควรรอดูประจำเดือนต่อไปก่อน หากไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในโพรงมดลูก เป็นต้นส่วนอาการที่มีน้ำไหลออกจากหัวนม แยกตามลักษณะของน้ำเป็นสาเหตุดังนี้1. น้ำนม อาจเกิดจากมีการกระตุ้นเต้านมบ่อยๆ เช่น การบีบนวด คลึงเต้านมบ่อยๆ ก็จะทำให้มีน้ำนมไหลได้ นอกจากนี้อาจเกิดจากการใช้ยาบางชนิด เช่น phenothiazine reserpine เป็นต้น หรือเกิดจากเป็นเนื้องอกในต่อมใต้สมองนอกจากนี้พบว่าการมีความเครียดก็เป็นสาเหตุของการมีน้ำไหลจากหัวนมได้ด้วย2. น้ำสีอื่นๆ เช่น ใส เขียว เหลือง น้ำตาล มักเกิดจากท่อน้ำนมเกิดการขยายตัว ส่วนน้อยอาจเกิดจากเป็นเนื้องอกธรรมดาของต่อมน้ำนมหรือท่อน้ำนม3. น้ำปนเลือดหรือเป็นเลือด มักเกิดจากเป็นเนื้องอกของต่อมน้ำนมหรือท่อน้ำนม และอาจมีสาเหตุจากจากมะเร็งเต้านมได้ดังนั้นหากยังคงมีน้ำไหลจากหัวนมเองโดยที่ไม่เกิดจากการบีบ หรือน้ำมีเลือดปน แนะนำให้ไปพบแพทย์ เพื่อแพทย์จะตรวจหาสาเหตุค่ะ